CELEX: 32010B0512
Language: mt
Date: 2010-05-05 00:00:00
Title: Deċiżjoni tal-Parlament Ewropew tal-5 ta' Mejju 2010 dwar il-kwittanza fir-rigward tal-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2008

25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/128
            
         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar il-kwittanza fir-rigward tal-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2008
   (2010/512/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Komunitarja għall-Kontroll tas-Sajd għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 768/2005 tal-Kunsill tas-26 ta' April 2005 li jistabbilixxi Aġenzija Komunitarja għall-Kontroll tas-Sajd (3), u b'mod partikulari l-Artikolu 36 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0105/2010),
   
               1.
            
            
               Jagħti l-kwittanza lid-Direttur Eżekuttiv tal-Aġenzija Komunitarja għall-Kontroll tas-Sajd fir-rigward tal-implimentazzjoni tal-baġit tal-Aġenzija għas-sena finanzjarja 2008;
            
         
               2.
            
            
               Jippreżenta l-kummenti tiegħu fir-riżoluzzjoni ta' hawn taħt;
            
         
               3.
            
            
               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Komunitarja għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
            
         
      
         
            Il-President
         
         Jerzy BUZEK
      
      
         
            Is-Segretarju Ġenerali
         
         Klaus WELLE
      
   
   
      (1)  ĠU C 304, 15.12.2009, p. 1.
   
      (2)  ĠU L 248, 16.9.2002, p. 1.
   
      (3)  ĠU L 128, 21.5.2005, p. 1.
   
      (4)  ĠU L 357, 31.12.2002, p. 72.
    ---documentbreak--- 
   
               25.9.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 252/129
            
         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Komunitarja għall-Kontroll tas-Sajd għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Komunitarja għall-Kontroll tas-Sajd għas-sena finanzjarja 2008, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 768/2005 tal-Kunsill tas-26 ta’ April 2005 li jistabbilixxi Aġenzija Komunitarja għall-Kontroll tas-Sajd (3), u b’mod partikulari l-Artikolu 36 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0105/2010),
   
               A.
            
            
               Billi l-Qorti tal-Awdituri tistqarr li kisbet assigurazzjonijiet raġonevoli li l-kontijiet annwali għas-sena finanzjarja 2008 huma affidabbli u li l-operazzjonijiet li jaqgħu taħthom huma legali u regolari,
            
         
               B.
            
            
               Billi fit-23 ta’ April 2009, il-Parlament ta l-kwittanza lid-Direttur Eżekuttiv tal-Aġenzija Komunitarja għall-Kontroll tas-Sajd fir-rigward tal-implimentazzjoni tal-baġit tal-Aġenzija għas-sena finanzjarja 2007 (5) u li, fir-riżoluzzjoni tiegħu li takkumpanja d-deċiżjoni ta’ kwittanza, innota, inter alia:
               
                           —
                        
                        
                           l-osservazzjoni tal-Qorti tal-Awdituri li l-Aġenzija ma stabbilietx proċeduri xierqa sabiex tiddetermina l-fondi li għandhom jiġu trasferiti, wasslet biex tal-anqas EUR 125 000 jiġu ttrasferiti għas-sena ta’ wara mingħajr impenji legali,
                        
                     
                           —
                        
                        
                           li skont il-Qorti tal-Awdituri l-Aġenzija kienet għadha ma ddokumentatx biżżejjed il-proċeduri għall-kontroll intern tagħha,
                        
                     
         
      Rendiment
   
   
               1.
            
            
               Jinnota l-osservazzjoni tal-Qorti tal-Awdituri li l-Aġenzija ma elaboratx programm ta’ ħidma pluriennali; jenfasizza għalhekk l-importanza tal-iżvilupp ta’ dan id-dokument sabiex l-Aġenzija tkun tista’ torganizza b’mod effettiv l-implimentazzjoni tal-istrateġija tagħha u r-realizzazzjoni tal-għanijiet tagħha; jifraħ madankollu lill-Aġenzija għad-deċiżjoni tagħha li tiżviluppa dan id-dokument skont l-istrateġija fuq perjodu ta’ żmien medju tal-Bord Amministrattiv tagħha;
            
         
               2.
            
            
               Jistieden, barra minn hekk, lill-Aġenzija biex tqis l-introduzzjoni tad-dijagramma ta’ Gantt fil-programmazzjoni ta’ kull attività operattiva tagħha, sabiex tindika b’mod konċiż l-ammont ta’ żmien li jkun ħa kull membru tal-persunal fuq proġett u tħeġġeġ approċċ orjentat lejn il-kisba tar-riżultati;
            
         
               3.
            
            
               Jitlob lill-Aġenzija biex tistabbilixxi, f’tabella li għandha tinhemeż mar-rapport li jmiss tal-Qorti tal-Awdituri, tqabbil bejn dak li wettqet matul is-sena ta’ kwittanza eżaminata u dak li wettqet matul is-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa aħjar ir-rendiment tal-Aġenzija minn sena għall-oħra;
            
         
      Ġestjoni baġitarja u finanzjarja
   
   
               4.
            
            
               Jiġbed l-attenzjoni għall-ħtieġa li l-Aġenzija tindirizza n-nuqqasijiet fl-ippjanar tal-attivitajiet tagħha sabiex, fil-futur, il-proċeduri li għandhom x’jaqsmu mal-istabbiliment tal-baġit ikunu stretti biżżejjed u jevitaw kull bżonn ta’ żieda u/jew tnaqqis fl-approprjazzjonijiet fil-linji baġitarji tagħha; jenfasizza, barra minn hekk, li din is-sitwazzjoni tmur kontra l-prinċipju tal-ispeċifikazzjoni; jinnota wkoll li, kuntrarju għar-regoli fis-seħħ, il-Bord Amministrattiv ma kienx mitlub jawtorizza t-trasferimenti u lanqas ma kien infurmat dwarhom; ħa nota, madankollu, li l-Aġenzija ħadet l-impenn li ttejjeb l-ippjanar u l-monitoraġġ tal-baġit u konsegwentement li tnaqqas l-għadd ta’ emendi għall-baġit;
            
         
               5.
            
            
               Jinnota, ukoll, it-tweġiba tal-Aġenzija li tenfasizza li l-2008 kienet sena partikolarment diffiċli f’termini ta’ ppjanar tal-baġit, minħabba r-rilokazzjoni għas-sede definittiva tal-aġenzija;
            
         
               6.
            
            
               Jinnota l-osservazzjoni tal-Qorti tal-Awdituri li, kuntrarju għar-Regolament Finanzjarju, ċerti impenji legali (ammont total ta’ 1 400 000 EUR) ittieħdu qabel saru l-impenji korrispondenti tal-baġit;
            
         
      Verifika interna
   
   
               7.
            
            
               Jirrikonoxxi li s-Servizz ta’ Verifika Interna (IAS) identifika 15-il rakkomandazzjoni għall-Aġenzija, li disgħa minnhom kienu meqjusa bħala “importanti ħafna” u jirrelataw għall-ħtieġa tal-iżvilupp ta’ sett ta’ indikaturi li jkopri l-attivitajiet kollha tal-Aġenzija, l-organizzazzjoni interna u l-istruttura proċedurali ta’ appoġġ għall-garanzija ta’ ġestjoni, il-ġestjoni tar-riżorsi umani (fir-rigward tat-tisħiħ tal-proċeduri ta’ reklutaġġ u sistemi ta’ dokumentazzjoni) u l-ħtieġa għall-proċeduri interni biex jitnaqqas id-dewmien fil-ħlasijiet tal-Aġenzija;
            
         
      Riżorsi umani
   
   
               8.
            
            
               Josserva li, fl-2008, ir-ritmu tar-reklutaġġ kien aktar mgħaġġel milli kien oriġinarjament ippjanat u li l-ammont ta’ approprjazzjonijiet meħtieġa għall-ħlas tal-pagi kienu ssottovalutati b’iktar minn 35 % (madwar 1 300 000 EUR); jitlob, għalhekk lill-Aġenzija li ttejjeb il-monitoraġġ tal-eżekuzzjoni tal-baġit tagħha;
            
         
               9.
            
            
               Jirreferi, għal osservazzjonijiet oħra ta’ natura orizzontali, li jakkumpanjaw id-deċiżjoni ta’ kwittanza, għar-riżoluzzjoni tiegħu tal-5 ta’ Mejju 2010 dwar ir-rendiment (6), il-ġestjoni finanzjarja u l-kontroll tal-aġenziji.
            
         
      (1)  ĠU C 304, 15.12.2009, p. 1.
   
      (2)  ĠU L 248, 16.9.2002, p. 1.
   
      (3)  ĠU L 128, 21.5.2005, p. 1.
   
      (4)  ĠU L 357, 31.12.2002, p. 72.
   
      (5)  ĠU L 255, 26.9.2009, p. 202.
   
      (6)  Testi adottati, P7_TA(2010)0139 (ara paġna 241 ta’ dan il-Ġurnal Uffiċjali).